Public procurement notice: Contract Notice
Published: 2024-03-14
Contract type: Works
Procedure: Open procedure
CPV classification: 45211341 | 71311100 | 71322000: Civil engineering design services
Submission deadline: 2024-04-23
Award criteria: price, quality

Technical requirements: Infractiuni teroriste sau infractiuni legate de activitati teroriste
Exploatarea prin munca a copiilor si alte forme de trafic de persoane
Primăria municipiului Alba Iulia intenționează demararea unei investiții pentru construirea de noi locuința sociale pe un teren aflat în proprietatea acesteia. Terenul studiat prin PUZ, obiect al prezentei documentații, este situat în intravilanul municipiului Alba Iulia, într-o zonă accesibilă, cu străzi asfaltate și rețele edilitare aflate la limita proprietății.	 Deși municipiul s-a dezvoltat mult în ultima perioadă, zona amplasamentului studiat este una subdezvoltată în ciuda accesului facil și a existenței utilităților.
Din numărul mare de solicitări înregistrate pentru obținerea unei locuințe sociale și din concluziile analizei asupra nevoilor de intervenții în zonele marginalizate enunțate prin Strategia Integrată de Dezvoltare Urbană 2014-2022, reiese necesitatea unei investiții care să asigure noi locuințe destinate persoanelor cu venituri reduse. Prin realizarea investiției propuse, vor fi asigurate un număr de 100 apartamente, cu 1, 2 și 3 camere care vor putea găzdui un număr de aproximativ 365 persoane.
Obiectul contractului îl reprezintă prestarea serviciilor de proiectare ( faze D.T.A.C.+ D.T.O.E. +P.T.+ D.E.+C.S. verificarea tehnică de calitate, inclusiv servicii de asistență tehnică din partea proiectantului), execuția lucrărilor de construire a 5 tronsoane locuințe sociale, procurarea și montarea utilajelor și echipamentelor pentru asigurarea utilităților necesare obiectivului de investiții și elaborarea certificatului de performanta energetica la finalizarea lucrărilor.
Contractul va avea două faze:
Faza 1 – PROIECTARE - elaborare DTAC, DTOE, PT+DDE+CS, Verificarea Tehnică a Proiectelor privind cerințelor esențiale de calitate în construcții corespunzător categoriei de importanță a construcției, Asistență Tehnică din partea Proiectantului, întocmire Documentație pentru Urmărirea Comportării în Exploatare și Intervențiile în Timp și efectuare Documentație și Planșe Post-Execuție, inclusiv certificarea energetică finală .
Faza 2 - Execuția de Lucrări - de construire ansamblul de locuințe sociale, procurarea și montarea utilajelor și echipamentelor pentru asigurarea utilităților necesare obiectivului de investiții – 5 tronsoane tip B2, B3, B4;
Faza 1 – PROIECTARE
Contractul de prestarea a serviciilor pentru proiectare se va derula în trei etape astfel:
Etapa 1 -  elaborare Documentație Tehnică pentru obținerea Autorizației de Construire – D.T.A.C., a Documentației Tehnice pentru Organizarea Execuției – D.T.O.E., inclusiv documentațiile tehnice în vederea obținerii avizelor/acordurilor/autorizațiilor și  verificarea/expertizarea proiectelor pe specialități ;
Etapa 2 - elaborare proiect tehnic de execuție - P.T., detaliile de execuție -D.E. și caietele de sarcini – C.S. inclusiv verificarea proiectelor pe specialități,
Etapa 3 - asistență tehnică a proiectantului  pe toată durata de execuție a lucrărilor, realizarea documentației și a planșelor post-execuție și documentația pentru urmărirea comportării în exploatare și intervențiile în timp cu termen de predare până la recepția la terminarea lucrărilor, elaborare Certificat de performanță energetică și întocmire Carte tehnică a Construcției.
În conformitate cu prevederile art.160 alin. (1) din Legea nr.98/2016 , termenul limita până la care orice operator economic interesat are dreptul de a solicita clarificări sau informaţii suplimentare in legătură cu documentația de atribuire este de 18 zile înainte de data limita de depunere a ofertelor. În conformitate cu prevederile art.160 alin.(2) din Legea nr.98/2016 , autoritatea contractanta va răspunde în mod clar şi complet tuturor solicitărilor de clarificare/informațiilor suplimentare cu11 zile înainte de termenul limită stabilit pentru depunerea ofertelor, în măsura în care sunt adresate în termenul limită stabilit în anunțul de participare
Cerința nr.1 -  Motive de excludere a ofertantului:
Neîncadrarea în prevederile art. 164, 165 și 167 din Legea 98/2016 privind achizițiile publice.
Ofertanții, ofertanții asociați, terții susţinători și subcontractanții nu trebuie să se regăsească în situațiile prevăzute la art. 164, 165 și 167 din Legea nr. 98/ 2018 privind achizițiile publice, cu modificările și completările ulterioare.
Modalitatea de îndeplinire:
Se va completa DUAE în conformitate cu art. 193 din Legea nr. 98/2016.
Documentele justificative care probează îndeplinirea celor asumate prin completarea DUAE urmează a fi prezentate, la solicitarea autorității contractante doar ofertantului clasat pe primul loc în clasamentul intermediar întocmit la finalizarea evaluării ofertelor sunt:
- certificate constatatoare privind lipsa datoriilor restante, cu privire la plata impozitelor, taxelor sau a contribuțiilor la bugetul general consolidat (buget local, buget de stat etc.) la momentul prezentării;
- cazierul judiciar al operatorului economic și al membrilor organului de administrare, de conducere sau de supraveghere al respectivului operator economic, sau a celor ce au putere de reprezentare, de decizie sau de control în cadrul acestuia, așa cum rezultă din certificatul constatator emis de ONRC/ actul constitutiv;
- după caz, documente prin care se demonstrează faptul că operatorul economic poate beneficia de derogările prevăzute la art.166 alin. (2), art. 167 alin. (2), art. 171 din Legea 98/2016 privind achizițiile publice;
- alte documente edificatoare, după caz.
În cazul în care în țara de origine sau țara în care este stabilit ofertantul/terțul susținător/subcontractantul nu se emit documente de natura celor prevăzute mai sus sau respectivele documente nu vizează toate situațiile prevăzute la art.164, 165 și 167, autoritatea contractantă are obligația de a accepta o declarație pe proprie răspundere sau, dacă în țara respectivă nu există prevederi legale referitoare la declarația pe propria răspundere, o declarație autentică dată în fața unui notar, a unei autorități administrative sau judiciare sau a unei asociații profesionale care are competențe în acest sens.
Nedepunerea DUAE odată cu oferta (inclusiv pentru asociat/subcontractant/terț susținător) atrage respingerea acesteia ca inacceptabilă. 
Cerința nr. 2 - Evitarea conflictului de interese
Ofertantul (lider, asociat, terț susținător, subcontractant) nu trebuie să se regăsească în situațiile generatoare de conflict de interese, respectiv cele prevăzute la art. 60 alin. (1) lit. d)-e) și art. 61 din Legea nr. 98/2016 privind achizițiile publice cu modificările și completările ulterioare. Ofertanții, inclusiv ofertanții asociați, terții susținători și subcontractanții, dacă este cazul, au obligația completării și prezentării inițiale a DUAE ca primă dovadă a neîncadrării în situațiile generatoare de conflict de interese. 
Modalitatea de îndeplinire: Ofertantul (lider, asociat, terț susținător, subcontractant) va prezenta declarația pe propria răspundere privind neîncadrarea în situațiile prevăzute la art. 60 alin. (1) lit. d)-e) și art. 61 din Legea nr 98/2016 privind achizițiile publice cu modificările și completările ulterioare, odată cu depunerea DUAE. Persoanele cu funcție de decizie, din cadrul  Municipiului Alba Iulia sunt:
PLEȘA GABRIEL CODRU – primar, POPESCU  EMIL ANTONIU – viceprimar,  FILIMON MARIUS – viceprimar, JELER MARCEL VALERIAN – secretar municipiu, EMILIA MIRELA OPREAN – director executiv, FIȚ ILEANA SIMONA – șef serviciu, CLAUDIA OANA CÂNȚA – director executiv, DANIEL TRAIAN STAN – director executiv, BUZGURE COSMIN - șef serviciu, DUMITREAN ANCA - șef serviciu, DAMIAN ALEXANDRU – arhitect șef, RÂNGHET GEORGETA – director executiv, CRINA DUMITRESCU – director executiv;
Se va  supune atenției ofertanților următoarele: 
1) Nedepunerea DUAE odată cu oferta (inclusiv pentru asociat/terț susținător/subcontractant) atrage respingerea acesteia ca inacceptabilă. 
2) DUAE aferent procedurii de atribuire va fi completat de operatorii economici direct în SEAP, după autentificare, ținând cont de calitatea în care aceștia participă la procedura de atribuire, respectiv de ofertant, asociere (lider/ofertant asociat), subcontractant, terț susținător – conform Ghidului de utilizare DUAE ofertant.
3) Se vor depune, odată cu DUAE, următoarele documente: angajamentul ferm al terțului susținător din care rezultă modul efectiv în care se va materializa susținerea acestuia (Formular 3 și Formular 4), acordul de subcontractare (Formular 5) și/sau acordul de asociere Formular 6), după caz. 
4) Ofertantul unic/Ofertantul asociat/Subcontractantul/Terțul susținător trebuie sa prezinte Formularul 2 - "Declarație privind conflictul de interese", în conformitate cu modelul prezentat in secțiunea Formulare. Formularul  va fi transmis în mod obligatoriu împreuna cu DUAE, prin intermediul SEAP.
In scopul de a se asigura ca potențialul contractant are obiectul de activitate corespunzător obiectului contractului, astfel încât sa fie îndreptățit să  execute lucrări de aceeași natură cu obiectul contractului, autoritatea contractanta impune următoarele:
Operatorii economici ce depun oferta trebuie sa dovedească o forma de înregistrare în condițiile legii din țara de rezidență, din care sa reiasă ca operatorul economic este legal constituit, că nu se află în niciuna dintre situațiile de anulare a constituirii precum si faptul ca are capacitatea profesionala de a realiza activitățile care fac obiectul contractului. 
a) Persoane juridice române
1.Certificat constatator emis de ONRC sau alt document echivalent, din care să rezulte obiectul de activitate care să conțină informaţii reale/actuale la data prezentării acestuia şi informaţii cu privire la starea ofertantului și a persoanelor care reprezintă ofertantul în relația cu terții. Obiectul contractului trebuie să aibă corespondent în codul CAEN din certificatul constatator emis de ONRC. Dacă se vor depune oferte în asociere, certificatul constatator va trebui prezentat de fiecare membru al asocierii. Se permite dovedirea capacității de exercitare a activității profesionale și prin prezentarea certificatului constatator în formă electronică, prin intermediul serviciului online InfoCert, semnat electronic.
b) Persoanele juridice/fizice străine vor face dovada înregistrării, atestării si/sau autorizărilor la autorităţile competente din țara respectivă, într-o formă de înregistrare/atestare ori apartenență din punct de vedere profesional echivalentă la categoria profesională impuse de îndeplinirea contractului. Operatorii economici nerezidenți vor prezenta documentele edificatoare, traduse în limba română de către un traducător autorizat, reale/actuale la data prezentării, să dovedească forma de înregistrare în țara de rezidență, iar în cuprinsul acestora să se menționeze persoanele care reprezintă entitatea în relațiile cu terții, în conformitate cu prevederile legale din țara în care ofertantul este rezident. Cerința se aplică inclusiv pentru asociați/subcontractanți și/sau terți susținători care completează informațiile aferente situației lor la nivelul unui DUAE distinct.
Documentele justificative actualizate care probează îndeplinirea celor asumate prin completarea DUAE, respectiv certificat constatator emis de ONRC, sau în cazul ofertanților străini, documente echivalente emise în tara de rezidenta, urmează să fie prezentate, la solicitarea autorităţii contractante, doar de către ofertantul clasat pe locul I în clasamentul intermediar întocmit la finalizarea evaluării ofertelor.
Modalitatea de îndeplinire: Se va completa DUAE de către operatorii economici participanți la procedura de atribuire a contractului de achiziție publică cu informațiile solicitate de către autoritatea contractantă – informații referitoare la îndeplinirea cerințelor privind capacitatea de exercitare a activității profesionale. Documentul justificativ care probează îndeplinirea celor asumate prin completarea DUAE, respectiv avizul/atestatul/autorizația  emise urmează să fie prezentate, la solicitarea autorității contractante, doar de către ofertantul clasat pe locul I în clasamentul intermediar întocmit la finalizarea evaluării ofertelor.